ສະຫະພັນ ກຳມະບານ ສະຖາບັນການເມືອງ ແລະ ການປົກຄອງ ແຫ່ງຊາດ ເຂົ້າຮ່ວມຂະບວນການສະເຫຼີມສະຫຼອງ ວັນກຳມະກອນສາກົນ
ໃນວັນທີ 1 ພຶດສະພາ ທີ່ຜ່ານມາ ສະຫະພັນ ກຳມະບານ ສະຖາບັນການເມືອງ ແລະ ການປົກຄອງ ແຫ່ງຊາດ ໄດ້ພ້ອມພາກັນເຂົ້າຮ່ວມຂະບວນການສະເຫີມສະຫຼອງ ວັນທີ 1 ພຶດສະພາ ວັນກຳມະກອນສາກົນ ຄົບຮອບ 129 ປີ (1.5.1886-1.5.2015) ທີ່ປະຕູໄຊ ໂດຍການນຳຄະນະຂອງ ທ່ານ ປທ ອິນທະວົງ ໂຄດປັນຍາ ຮອງຫົວໜ້າຫ້ອງການ ສມປຊ, ປະທານ ສະຫະພັນ ກຳມະບານ ສມປຊ ພ້ອມດ້ວຍ ບັນດາແຕ່ລະໜ່ວຍຮາກຖານ ກຳມະບານ ຄູອາຈານ ແລະ ນັກສຶກສາ ເຂົ້າຮ່ວມ 30 ກວ່າທ່ານ.
ໃນລະຫວ່າງການສະເຫຼີມສະຫຼອງ ທ່ານ ສີມູນ ອຸ່ນລາສີ ຮອງປະທານ ສູນກາງສະຫະພັນ ກຳມະບານລາວ ໄດ້ຂຶ້ນກ່າວປະຫວັດຄວາມເປັນມາຂອງວັນທີ 1 ພຶດສະພາ ວັນກຳມະກອນສາກົນ ພ້ອມທັງໄດ້ຮຽນເຊີນ ທ່ານ ດຣ ທອງລຸນ ສີສຸລິດ ກົມການເມືອງສູນກາງພັກ, ຮອງນາຍົກລັດຖະມົນຕີ ແລະ ລັດຖະມົນຕີວ່າການກະຊວງການຕ່າງປະເທດ ແລະ ທ່ານ ຄຳຫຼ້າ ລໍລອນສີ ກຳມະການສູນກາງພັກ, ປະທານສູນກາງ ສະຫະພັນກຳມະບານລາວ ເປັນກຽດຂຶ້ນຕັດລິບບິ້ນ ເພື່ອເປີດພິທີຢ່າງເປັນທາງການ.